Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, преку инспекторите за социјална заштита Садат Нуредини со службена легитимација број 28-0018 и Никола Димитровски со службена легитимација број 28-0003 изврши контролен инспекциски надзор над субјектот на инспекциски надзор ЈУ Меѓуопштински центар за социјална работа Тетово, со седиште на ул,,121,, број 2, Тетово, застапуван од ВД Директорот Магдалена Веселиноска со Записник ИП1 број 16-12 од 21.10.2024 година ја утврди фактичката состојба и врз основа на член 336 став 1 од Законот за социјалната заштита („Службен весник на Република Северна Македонија,,број 104/2019, 146/2019, 275/2019, 302/2020, 311/2020 и 163/2021, 294/2021, 99/2022, 236/2022 и 65/2023) го донесе следното:

**Р Е Ш Е Н И Е**

**СЕ** **ОПОМЕНУВА** Магдалена Веселиноска, ВД Директор на ЈУ Меѓуопштински центар за социјална работа Тетово за утврдената неправилност под точка 1 од Записникот ИП1 брoj 16-12 од 21.10.2024 година, утврдена при вршење на КОНТРОЛНИОТ инспекциски надзор, за да ја отстрани неправилноста во определениот рок и тоа:.

1. Центарот, во предметите на корисниците на правото на социјална сигурност за старите лица: А. Ш.број 1401-30/23 од 24.02.2023 година, Р. З. број 1401-1/2021/22/23 од 05.02.2023 година, З. А. број 1401-532/20 од 14.12.2020 година, З. Б. број 1401-417/22 од 09.12.2022 година, И. В. број 1401-94/23 од 09.12.2023 година, Х.И. број 1907-2258/19/22/23 од 05.02.2023 година, Џ. И. број 1907-1190/23 од 07.03.2023 година, З. К. број 1907-477 од 29.08.2019 година, Х. М.број 1401-504/20 од 04.01.2021 година и Ќ. А. број 1907-1021 од 07.10.2020 година, да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 15 од Законот за социјална сигурност за старите лица и член 301 и 305 од Законот за социјалната заштита.

**Рокот за извршување на изречената инспекциска мерка изнесува 60 дена од денот на приемот на решението.**

**2.** Раководното или друго овластено лице во установата за социјална заштита, е должен веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го задржува неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за социјална политика, демографија и млади, врз основа на член 329 став 1 алинеја 2 од Законот за социјалната заштита, преку инспекторите за социјална заштита Садат Нуредини со службена легитимација број 28-0018 и Никола Димитровски со службена легитимација број 28-0003 изврши контролен инспекциски надзор над субјектот на инспекциски надзор ЈУ Меѓуопштински центар за социјална работа Тетово со седиште на ул.,,121,, број 2 Тетово застапуван од ВД Директорот Магдалена Веселиноска.

Предмет на надзорот беа изречените мерки со решение ИП1 брoj 16-12 од 25.12.2023 година, донесено од инспекторите за социјална заштита за отстранување на недостатоците и неправилностите констатирани на записник ИП1 брoj 16-12 од 14.12.2023 година, во постапката за остварување и користење на правото на социјална сигурност за старите лица.

Од утврдената фактичка состојба составен е Записник ИП1 брoj 16-12 од 21.10.2024 година, при што се констатира дека делумно e постапено под точка 1 од решението на инспекторите за социјална заштита и е постапено спротивно на член 338 став 1 алинеја 1 од Законот, што претставува прекршок согласно член 350-а став 1 алинеја 1 од Законот.

На ден 17.10.2024 година инспекторите извршија контролен инспекциски надзор и притоа е утврдено дека одговорното лице на Установата делумно постапило по определената мерка под точка 1 од решението ИП1 број 16-12 од 25.12.2023 година, со што е сторен прекршок по член 350-а став 1 алинеја 1 од Законот за социјалната заштита -,,не постапи по решението за отстранување на констатираните недостатоци и неправилности во определениот рок (член 338 став 1 алинеја 1 и 2 од овој закон)

Имено, инспекторите при контролниот инспекциски надзор утврдија дека Центарот по донесените решенија за престанок на користење на правото на социјална сигурност за старите лица во 10 предмети на корисници на правото, не водел постапка за враќање на неосновано исплатените средства, со што не преземал понатамошни дејствија, согласно член 15 од Законот за социјална сигурност за старите лица и член 301 и 305 од Законот за социјалната заштита. Согласно член 76 став 2 од Законот за инспекциски надзор („Службен весник на Република Северна Македонија,, број 102/2019), ,,непостапувањето, односно делумното постапување по инспекциски акт, претставува основа за примена на инспекциска мерка во согласност со закон,,.

Согласно член 336 став 1 од Законот за социјалната заштита ,,доколку при вршење на инспекциски надзор, овластениот инспектор утврди дека е сторен прекршок од членовите 350, 350-а став 1 алинеја 1, 3, 5 и 6 и став 2 алинеи 1, 2 и 4, 350-б, 351, 352, 353 и 354 од овој закон, овластениот инспектор со решение изрекува опомена и определува рок во кој субјектот на инспекциски надзор е должен да ги отстрани неправилностите и недостатоците утврдени на записник.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерството за социјална политика, демографија и млади под ИП1 број 16-12 на 30.10.2024 година.

**Инспектори за социјална заштита:**

**Садат Нуредини**

**Никола Димитровски**